EPISTOLA CI. O. S. R. E. CARDINALIS AD LAMBERTUM.
O. sanctae Romanae Ecclesiae presbyter cardinalis, charissimo Patri LAMBERTO Atrebatensi episcopo, salutem et pacem bonam.
Nuper discedens a latere Domini papae suscepi mandata tibi et coepiscopis communicanda. Unde ex ejus qui me misit auctoritate hortamur dilectionem tuam quarta quadragesimae dominica Corbeiae nobis adfuturam. Valete.